Versindaba Aniel Botha Archives : Versindaba
Posts Tagged 'Aniel Botha'
Digtersprofiel: Aniel Botha
Aniel Botha word in Kaapstad groot. Sy verwerf 'n B.Ed-graad aan die Universiteit Stellenbosch asook 'n M.A. in kreatiewe skryfkuns aan die Universiteit van Kaapstad.
Op sewentienjarige ouderdom word sy gediagnoseer met die eetsteurnis anorexia nervosa, waarna sy eindelik op 23-jarige ouderdom op aanbeveling van 'n sielkundige in 'n psigiatriese hospitaal opgeneem word. In 2010 verskyn haar aangrypende joernaal 'n Dans met die dood, wat handel oor haar ervarings in die psigiatriese hospitaal se eetsteurnisafdeling en haar stryd om herstel.
Haar debuutdigbundel Pirouette verskyn in 2012 en was ook op die kortlys vir die ATKV se poësieprys in 2013. In 2020 word haar gedigte 'Jy raam en hang my' en 'Pas de chat' in Vers en vrou opgeneem.
Aniel werk as vryskuttaalpraktisyn en privaat tutor, en sy is ook gekwalifiseer as balletonderwyser.